தமிழக அரசின் சிப்காட் மற்றும் டிட்கோ நிறுவனத்தின் சார்பில், 245 ஏக்கர் பரப்பளவில் அமைய உள்ள இந்த பூங்கா வளாகத்தில் முதல்கட்டமாக அமைய உள்ள வானூர்தி உதிரிபாகங்கள் உற்பத்தி செய்யும் 50 நிறுவனங்கள் தொழில் தொடங்க விருப்பம் தெரிவித்துள்ளன. இவற்றில் 20 நிறுவனங்கள் தங்களுக்கு இடம் ஒதுக்கீடு செய்ய கோரிக்கை வைத்துள்ளன. இதில் 9 நிறுவனங்கள் ரூ. 1,000 கோடி மதிப்பீட்டில் அமையவுள்ளன. அடுத்த நான்கு அல்லது ஐந்து ஆண்டுகளில் ரூ. 3,000 கோடி முதலீட்டில் பூங்கா விரிவுபடுத்தப்படும். இதன் மூலம் 10 ஆயிரம் பேருக்கு நேரடியாகவும், 25 ஆயிரம் பேருக்கு மறைமுகமாகவும் வேலைவாய்ப்பு வழங்கப்படும். இந்த பூங்காவில் விமான உதிரிபாக தயாரிப்பு நிறுவனங்கள் மட்டுமின்றி, விமானங்கள் பழுது பார்க்கும் வசதி வாய்ப்பும் ஏற்படுத்தப்பட உள்ளது. இதற்கென புதிய தொழில் கொள்கையை தமிழக அரசு விரைவில் வெளியிடவுள்ளது என்றார் அவர். நிகழ்ச்சியில், ஊரகத் தொழில்துறை அமைச்சர் பா. பெஞ்சமின், சுற்றுலாத்துறை அமைச்சர் வெல்லமண்டி என். நடராஜன், தமிழக அரசின் கூடுதல் தலைமைச் செயலர் கே. ஞானதேசிகன், சிஐஐ தமிழகத் தலைவர் எம். பொன்னுசாமி, தென்மண்டல துணைத் தலைவர் சஞ்சய் ஜெயவர்த்தனவேலு, தமிழக துணைத் தலைவர் எஸ். சந்திரமோகன், தொழில்வழிகாட்டி நிறுவன துணைத் தலைவர் எம். வேல்முருகன் உள்ளிட்டோர் பேசினர்.